Volfgangus Schäuble

Volfgangus Schäuble (natus Friburgi Brisgoviae die 18 Septembris 1942; mortuus die 26 Decembris 2023 Offenburgi"Wolfgang Schauble ist tot." - necrologus apud orf.at, 27.12.2023) fuit iurista et vir peritus rerum politicarum Theodiscus factionis CDU.

 Iuventus et Munus 
Postquam maturitatem anno 1961 adeptus est, Schäuble Friburgi ac Hamburgi oeconomiae et iurisprudentiae studebat atque 1966 primam, anno 1970 secundam probationem
accepit. Anno 1971 doctor iurisprudentiae promotus est. Annis 1971 - 1978 minister publicus pro fisco Badeniae-Virtembergiae, tum ad annum 1984 iurisconsultus laborabat.

 Cursus honorum 
Ab anno 1961 sodalis Unionis iuvenilis erat, anno 1965 etiam factioni CDU accessit. Ab anno 1972 Schäuble legatus Dietae Foederalis Germaniae erat.Badische Zeitung 23 Septembris 2013 Inter annos 1984 et 1989 Administer Foederalis Officiorum Praecipuorum et praepositus Officii Cancellarii Foederalis erat, tum Administer Foederalis Rerum Internarum ab anno 1989 ad usque 1991, ab anno 1991 ad annum 2000 praeses factionis CDU in Dieta Foederalis Germaniae erat, et ab anno 1998 ad annum 2000 praeses totius CDU. Sed propter stipes non legitimas hoc officium relinquere debuit. Anno 2005 in Magna Coalitione a cancellaria Angela Merkel iterum Administer Foederalis Internarum Rerum factus est. Anno 2009 post electionem Dietae Foederalis Administer Foederalis Aerarii Publici a cancellaria Angela Merkel nominatus est. Et 2013 in consilio ministrorum tertio Angelae Merkel iterum administer aerarii publici nominatus est.dw.de die 16 Decembris 2013 Die 24 Octobris 2017 novus praeses Dietae Foederalis Germaniae electus est.Der Spiegel die 24 Octobris 2017. Kate Connolly, "German finance minister Wolfgang Schäuble to be Bundestag speaker" in The Guardian (27 Septembris 2017) Mense Octobri 2021 Schäuble praesidium Dietae Foederalis Barbarae Bas cessit.

 Impetus et debilitas 
12 Octobris 1990 inter contentionem suffragiorum homo vesanus Schäuble sclopetulo necare conatus est. Ab hoc tempore Schäuble debilitatus erat.

 Notae 

 Bibliographia 
 John Kampfner, "Wolfgang Schäuble obituary" in The Guardian (29 Decembris 2023)
 Ian Traynor, "Germany's Wolfgang Schäuble at 70 – still at heart of efforts to save eurozone" in The Guardian (20 Septembris 2012)

 Nexus externi 

 Pagina personalis 
 Curriculum vitae in pagina Dietae Foederalis 

Categoria:Alumni Universitatis Friburgensis Brisgaudiae
Categoria:Alumni Universitatis Hamburgensis
Categoria:Administri Foederales Officiorum Praecipuorum
Categoria:Administri Foederales Rerum Internarum
Categoria:Administri Foederales Aerarii Publici
Categoria:Legati Dietae Foederalis Germaniae
Categoria:Praesides CDU
Categoria:Praemium Caroli Magni